Notum sit omnibus tam presentibus quam posteris quod Titbertus de Montmoret pro remedio anime sue in elemosina dedit Deo et beate Marie de Miratorio et fratribus ibidem Deo servientibus aput Ledonem campum de Roma iure perpetuo possidendum. [Similiter] dedit eis tavernagium de vino quod in proprietate habebunt. Huius rei testes sunt : Guido Bordez prior, Hugo monachus, Willermus Iordanis de Cuisel avunculus eiusdem Titberti, [Andrerius dominus de Sagiaco, Pontius de Corcel et Gal]terius fratres, Gaufredus de Wadens, Hugo Ruphus de Bleteriens milites, Rotbertus de Rupe, Girardus de D[...]buns prepositus de Rupheio, Robertus prepositus de Bleteriens, Humbertus […s…bris] clientes. Donum vero de campo concesserunt et confirmaverunt illi qui ab eo campum tenebant videlicet Ermengardis et filii sui Jacobus, P[...]us, Amicus, Petrus, et habuerunt inde [XXti solidos. Cuius rei testes sunt Guido Bordez prior, Hugo monachus], Durannus Regnaudus decanus, Hugo [capellanus de Montmoreto, Milo clericus, filius domini Titberti, Alardus de] Sancto [Desiderato], Uldricus prepositus de Montmoret, Constantinus de Capella, Salomon de [Bleterens. Preterea venerabilis Titbertus] dedit predictis fratribus cursum ad duo animalia in [nemore de Vinea omni tempore, in nemore autem de Forest concessit [...] cursum tempo]ribus illis quibus [reliqui homines licentiam eundi] ad inciden[dum habebunt. Actum est] hoc anno ab Incarnatione Domini Mo Co LXo Vo, indictione Xlllma, [epacta] VIa, [temporibus Galonis abbatis. Et ut haec in] perpetuum rata permaneant, sigillo domini Titberti confirmata [sunt …].